Mamoru Oshii

Mamoru Ošis (; g. 1951 m. rugpjūčio 8 d.) – Japonijos kino ir televizijos režisierius, rašytojas. Garsus dėl filosofinio pasakojimo stiliaus. Ošis režisavo keletą populiarių anime, įskaitant „Urusei Yatsura 2: Beautiful Dreamer“, „Ghost in the Shell“, „Ghost in the Shell 2: Innocence“ ir „Patlabor 2: The Movie“. Jam priskiriami nuopelnai už pirmosios OVA, „Dallos“, sukūrimą.

Mamoru Ošis yra pelnęs Auksinės palmės šakelės ir Auksinio liūto apdovanojimus.

Šiuo metu gyvena Atamio mieste, Šidzuokoje, su savo maišytos veislės šunimi Daniel.

 Karjera 
Būdamas studentas, Mamoru Ošis žavėjosi Chris Marker filmu „La jetée“. Tuomet jis taip pat po kelis kartus žiūrėdavo Europos kino režisierių Federico Fellini, Ingmar Bergman, Michelangelo Antonioni ir Jean-Pierre Melville filmus. Šie filmų kūrėjai kartu su Jean-Luc Godard, Andrejumi Tarkovskiu ir Jerzy Kawalerowicz padarė įtaką jo paties kino karjerai.

1976 m. jis baigė Tokijo Gokugei universitetą. Kitais metais įsidarbino bendrovėje „Tatsunoko Productions“, kur kaip kadruočių dailininkas dirbo prie savo pirmojo anime filmo „Ippatsu Kanta-kun“. Šiuo laikotarpiu jis daugiausia dirbo kadruočių dailininku prie animacinio serialo „Time Bokan“ serijų. 

1980 m. perėjo dirbti į „Studio Pierrot“, kur jo darbą prižiūrėjo jo mokytojas Hisayuki Toriumi. Mamoru Ošio darbas, susijęs su animacinio serialo „Urusei Yatsura“ režisūra ir kadruotėmis, išaukštino jo sugebėjimus, todėl jam buvo patikėta režisuoti du pagal serialą sukurtus filmus: „Urusei Yatsura: Only You“ (1983 m.) ir „Urusei Yatsura 2: Beautiful Dreamer“ (1984 m.). 1983 m. režisavo pirmąją OVA, „Dallos“, o jau kitais metasi paliko „Pierrot“ studiją ir persikėlė į „Studio Deen“, kur ėmėsi siurrealistinio filmo „Angelo kiaušinis“ (Angel's Egg, 1985 m.), turtingo bibliniu simbolizmu, režisūros. Veikėjų dizainą sukūrė iliustratorius Yoshitaka Amano.

Devintajame dešimtmetyje dirbdamas prie „Patlabor“ serijos, jis susidomėjo vaidybinių filmų kūryba ir 1987 m. išleido savo pirmąjį neanimacinį filmą „Raudoni akiniai“ (The Red Spectacles). Vėliau sekė „Stray Dog: Kerberos Panzer Cops“ (1991 m.) ir „Talking Head“ (1992 m.).

1995 m. sukūrė didelio pripažinimo susilaukusį „Ghost in the Shell“, o 2004 m. „Ghost in the Shell 2: Innocence“, už kurį 2004 m. Kanų kino festivalyje buvo pagerbtas Auksine palmės šakele. 

 Filmografija 
Žymesni filmai ar serialai, kuriuos sukūrė ar prie kurių kūrimu prisidėjo:

 1977–1979: Yatterman (animacinis serialas, režisavo 2 epizodus)
 1980–1981: The Wonderful Adventures of Nils (animacinis serialas, režisavo 18 epizodų)
 1981–1982: Belle and Sebastian (animacinis serialas, režisavo 2 epizodus)
 1981–1986: Urusei Yatsura (animacinis serialas, vadovavo 1–106 epizodų kūrybai, režisavo 24 epizodus)
 1983–1984: Dallos (OVA, rež.)
 1983–1984: Mrs. Pepper Pot (animacinis serialas, parašė scenarijų 1 epizodui)
 1985: Angel's Egg (pilnametražis filmas, rež., scenarijus)
 1989: Patlabor: The Movie (pilnametražis filmas, rež.)
 1993: Patlabor 2: The Movie (pilnametražis filmas, rež.)
 1995: Ghost in the Shell (pilnametražis filmas, rež.)
 1999: Jin-Roh: The Wolf Brigade (pilnametražis filmas, scenarijus)
 2001: Avalon (pilnametražis filmas, rež.)
 2002: Patlabor (animacinis serialas, scenarijus)
 2004: Ghost in the Shell 2: Innocence (pilnametražis filmas, rež., scenarijus)
 2008: Ghost in the Shell 2.0 (originalo perdirbinys, naudojant CGI animaciją)
 2008: The Sky Crawlers (pilnametražis filmas, rež.)

 Šaltiniai 

 Literatūra 


 Nuorodos 
 Oficiali svetainė 



Kategorija:Japonijos kino režisieriai
Kategorija:Scenaristai